**Opis predmetu zákazky**

Podklady a požiadavky na realizáciu služby:

**Prieskum dopravného správania v domácnostiach v Banskobystrickom kraji**

Identifikácia verejného obstarávateľa:

**Verejný obstarávateľ:**

**Názov:** Banskobystrický samosprávny kraj

**IČO:** 37 828 100

**Sídlo:** Námestie SNP 23, 974 01 Banská Bystrica

**Zastúpený:** Ing. Ján Lunter, predseda

**Typ verejného obstarávateľa:** verejný obstarávateľ podľa § 7 ods.1 písm. c) ZVO

**Kontaktná osoba vo veciach technických:** Ing. Ladislav Valach, odborný referent oddelenia regionálneho rozvoja**,** t. č. +421(48)4325 147, e-mail: ladislav.valach@bbsk.sk

**Kontaktná osoba vo veciach procesu verejného obstarávania:** Ivana Mesiariková – odborná referentka pre verejné obstarávanie, t. č. +421(48)4325 646; e-mail: ivana.mesiarikova@bbsk.sk,

Komunikačné rozhranie: https://josephine.proebiz.com/

**Opis predmetu zákazky:**

Predmetom je vykonanie a spracovanie dotazníkového prieskumu – Zisťovanie dopravného správania v domácnostiach Banskobystrického kraja podľa nasledovnej špecifikácie:

1. **Zisťovanie dopravného správania v domácnostiach**
	1. **Cieľom prieskumu** dopravného správania je identifikovať hlavný zdroj dát pre zostavenie kľúčových komponentov pre dopravný model dopytu – predovšetkým vhodnej Matice zdrojov a cieľov ciest (Origin/Destination Matrix). Požadovaná veľkosť čistej vzorky je minimálne **1000** domácností vybraných metódou náhodného výberu. Metodika zisťovania a obsah dotazníku musia byť kompatibilné s projektom BRAWISIMO na zaistenie kompatibility základných charakteristík dopravného správania s pripravovanými národnými prieskumami dopravného správania a s ďalšími realizovanými a pripravovanými zisťovaniami dopravného správania na iných úrovniach. Zhotoviteľ overí adekvátnosť zberu údajov s cieľom pripraviť príslušný plán a dopravný model.
	2. **Rozsah a obsah dotazníka pre zisťovanie dopravného správania v domácnostiach**
		1. Otázky v dotazníku sa odporúča koncipovať v zmysle dotazníku projektu BRAWISIMO a bude pozostávať z dvoch častí. Dotazník za domácnosť bude zameraný na základné otázky o:
			1. socio-ekonomických charakteristikách domácnosti a členov domácnosti, vrátane miesta prevažného pobytu počas pracovného týždňa (napr. členovia domácnosti odchádzajúci za prácou mimo bydliska, stredoškolskí a vysokoškolskí študenti a pod.).
			2. vlastníctve áut a iných dopravných prostriedkov a predplatných lístkov na verejnú dopravu,
			3. dostupnosti vozidiel a zastávok verejnej osobnej dopravy, atď.
		2. Druhou časťou dotazníku budú podrobné denníky vykonaných ciest na území Banskobystrického krajaa priľahlých území v priebehu 24 hodín členov domácnosti nad 6 rokov pre jeden konkrétny deň (zadaný organizátorom prieskumu nie zvolený používateľom). Denník vykonaných ciest bude obsahovať údaje o:
			1. adrese - zdroj a cieľ jednotlivých ciest,
			2. čase odjazdu a príjazdu,
			3. účelu cesty,
			4. počte sprevádzajúcich alebo sprevádzaných osôb a
			5. využití dopravných prostriedkov.
	3. **Uskutočnenie zisťovania dopravného správania v domácnostiach**
		1. Spôsob dopytovania a metodika výberu respondentov musia byť v súlade s metodikou KOMOD a vhodné pre všetky segmenty populácie a najmä pre seniorov, nízkopríjmové skupiny a segmenty, ktoré nemajú trvalé bydlisko v rámci sledovanej oblasti (napr. vysokoškolskí študenti). Prieskum musí byť realizovaný v bežnom pracovnom období roka (utorok až štvrtok za predpokladu, že týmito dňami nekončí pracovný týždeň), mimo školských prázdnin, mimo štátnych sviatkov a podľa možnosti tiež mimo skúškového obdobia vysokých škôl s primárnym zameraním na pracovné dni týždňa.
	4. **Spracovanie a vyhodnotenie dát zo zisťovania**
		1. Údaje z prieskumu zameraného na dopravné správanie budú filtrované a doplnené dokumentáciou a doručené objednávateľovi vo formáte vhodnom pre spracovanie v bežne dostupných nástrojoch pre analýzu štatistických údajov. Databáza bude obsahovať štruktúru údajov kompatibilnú so štruktúrou údajov použitých v projekte BRAWISIMO. Dáta budú kontrolované, prevážené a kalibrované na celú populáciu.
		2. Zhotoviteľ vypracuje analýzu reprezentatívnosti dátového súboru a stručnú správu o základných charakteristikách dopravného správania.